Teknisk feil lammet Bybanen

Bybanen sto fast i flere timer

Publisert Publisert 1. november 2014

Denne artikkelen er over fem år gammel

Skyss melder19.45 at bybanen nå er i normal drift igjen.

Kl. 17.41 meldte Skyss om driftsstans på Bybanen.

Årsaken var at radiosambandet hadde brutt sammen. Dette gjorde at Bybanen ikke kunne kjøre, opplyser banens driftssentral til BT.

— Så lenge vi ikke kan kommunisere med vognene, kan vi ikke kjøre, sa driftssjef John Hansen.

— Vi har nå opprettet kontakt med vognførerne over nødradio. I løpet av en time eller halvannen time vil alt være i drift, sa beredskapskontakt Leonel Munoz til BT i 18.30-tiden.

Politiet dirigerer trafikk

Situasjonen førte til at bybanevogner sto fast ulike steder i sentrum, blant annet i Kaigaten. Der skapte vognene kø.

— Ved Kaigaten står det vogner som gjør at bussene sliter med å komme forbi. Vi har sendt en patrulje til stedet for å dirigere trafikken, sa Bjarte Rebnor hos politiet.

Små kø-problemer

Han opplyser at situasjonen ikke bør få noen særlige konsekvenser for den ordinære biltrafikken.

— Men fordi bussene må legge seg over i et annet kjørefelt, må folk utvise forsiktighet, sa Rebnor.

Vet du mer om saken? Skriv gjerne en liten rapport i kommentarfeltet!

Publisert Publisert: 1. november 2014 18:14 Oppdatert: 1. november 2014 19:52